Ar gwagennoù hertzian ne vo ket tu dar radioioù ober hepte evit tizhout o selaouerien, kaer eo  gouiet. Met ar pevar radio ne vez ket roet trawalch a frekañsoù dezhe gant ar CSA evit skignañ ken pell ha ma karfent ober, ha ma vefe ret dezhe ober. Skignañ dre Internet neo ket kenkoulz, marteze, met gantañ e chell an abadennoù arru betek kement selaouer a zo war ar voul-douar, ha kement-mañ evit ur priz dister a-walch. Brasaat niver ar selaouerien war Internet : sed aze ar raktres a vo moaien kas da benn vat gant sikour archant Redadeg 2010.  Ar media-mañ a zo implijet gwerso gant ar radioioù :  a-choude 2004 e vezont skignet war ar chenrouedad, a-drugarez dar sikour roet dezhe war an dachenn deknik gant ar gevredigezh Stalig.  Betek bremañ, ne vez skignet nemet neudenn radio pep stasion, war-eeun (nemet lod a abadennoù tematek Radio Kerne, hag a zo skignet e mod streaming war lechienn An Tour Tan).